INFORMATII UTILE‼️

MĂSURI DE SPRIJIN CONFORM LEGII NR. 226/2021- CONSUMATORUL VULNERABIL

* AJUTORUL PENTRU ÎNCĂLZIREA LOCUINȚEI (sezonul rece)

Cui se adreseaza?

➢ familiei sau persoanei singure care nu are alte proprietățI sau bunuri, așa cum sunt prevăzute în cerere, și care obține un venit mediu net lunar de până la 1386 lei/persoană în cazul familiei și până la 2053 lei, în cazul persoanei singure. Veniturile bănești se vor cumula cu alte tipuri de venituri materiale.

🆕🆕🆕☝️👉SUPLIMENTUL PENTRU ENERGIE (lunar, tot anul)

Cui se adresează?

➢ familiei sau persoanei singure care nu are alte proprietăți sau bunuri, așa cum sunt prevăzute în cerere, și care obține un venit mediu net lunar de până la 1386 lei /persoană în cazul familiei și până la 2053 lei, în cazul persoanei singure.

➢ tuturor beneficiarilor ajutorului pentru încălzirea locuinței.

➢ Veniturile bănești se vor cumula cu alte tipuri de venituri materiale.

🆕🆕🆕☝️👉MĂSURA DE COMPENSARE CONFORM O.U.G. nr. 118/2021

PENTRU CONSUMUL DE ENERGIE ELECTRICĂ ȘI GAZE NATURALE (sezonul rece)

Cui se adresează?

➢ consumatorului casnic care indeplinește anumite criterii de consum, după cum urmează: energia electrică pentru un consum cuprins între 150 kwh - 1.000 kwh și gaze naturale pentru un consum cuprins între 80m3-1000m3

* ⚠️Compensarea se acordă de către furnizor, direct pe factură, fără a fi necesară depunerea unei cereri.

❗️CARE SUNT TIPURILE DE ENERGIE PENTRU CARE SE ACORDĂ MĂSURILE DE SPRIJIN?

➢ electrică

➢ gaze naturale

➢ combustibili solizi și/sau petrolieri

❗️CARE SUNT CONDIȚIILE DE ACORDARE PENTRU AJUTORUL DE ÎNCĂLZIRE?

➡️numai pentru un singur sistem de încălzire

➡️numai familiilor şi/sau persoanelor singure care nu beneficiază de alte forme de sprijin pentru încălzirea locuinţei

➡️numai pentru o singură locuinţă (pentru locuinţa de domiciliu sau de reşedinţă)

➡️numai titularului contractului/convenţiei individuale încheiat/încheiate cu furnizorul

➡️numai consumatorilor vulnerabili care nu deţin altă formă de încălzire, au fost debranşaţi de la furnizarea energiei termice sau a gazelor naturale şi au contracte valabile de furnizare a energiei electrice (în cazul solicitării ajutorului pentru încălzirea cu energie electrică)

❗️CARE SUNT SUMELE DECONTATE SI PLAFOANELE DE VENITURI PRIVIND AJUTORUL PENTRU ÎNCĂLZIREA LOCUINȚEI ?

👉Venit mediu lunar

pe membru de familie sau persoana singură

📍Suma decontată de AJPIS Alba furnizorului (% din valoarea facturii):

➡️Mai mic de 200 lei

100%

➡️Intre 200,1 si 320 lei

90%

➡️Intre 320,1 si 440 lei

80%

➡️Intre 440,1 si 560 lei

70%

➡️Intre 560,1 si 680,1 lei

60%

➡️Intre 680,1 lei si 920 lei

50%

➡️Intre 920, 1 si 1040 lei

40 %

➡️Intre 1040,1 lei si 1160 lei

30%

➡️Intre 1160,1 si 1280 lei

20%

➡️Intre 1280,1 si 1386 lei –pe membru de familie

10%

➡️Intre 1280,1 si 2053 lei pentru persoana singura

10%

👉CARE SUNT SUMELE DECONTATE PRIVIND SUPLIMENTUL PENTRU ENERGIE ?

Suma fixa acordată lunar (lei)

➡️Energie electrica

30 lei

➡️Gaze naturale

10 lei

➡️Combustibili solizi si/sau petrolieri

20 lei

⚠️EXCEPȚIE

➡️Atunci când singura sursa de energie utilizată este cea electrică

70 lei (lunar)

De exemplu: Dacă o familie se încălzește cu gaz, pentru prepararea hranei folosește gazele naturale, iar pentru iluminat folosește energie electrică, va beneficia de 10lei+30lei = 40 lei/luna/an, supliment energetic.

‼️Ceea ce înseamnă că suplimentul se acordă cumulat, în funcție de sursele de energie utilizate‼️

🔜CUM POT OBȚINE AJUTORUL PENTRU ÎNCĂLZIRE/ SUPLIMENTUL PENTRU ENERGIE?

📎Prin completarea aceluiași formularului de cerere-declarație pe propria răspundere, similar celui utilizat anii anteriori.

👉UNDE GĂSESC FORMULARUL DE CERERE-DECLARAȚIE PE PROPRIA RĂSPUNDERE?

➢ La sediul primăriei localității pe raza careia se află locuința

➢ Pe pagina de Internet a primăriei localității pe raza careia se află locuința, a agențiilor județene pentru plăți și inspecție socială/municipiului București, precum si a Ministerului Muncii si Protecției Sociale

👉CUM COMPLETEZ FORMULARUL?

În formular se vor menționa corect următoarele informații:

➢ toți membrii familiei

➢ toate veniturile realizate de membrii familiei în luna anterioară lunii depunerii cererii

➢ toate bunurile mobile şi imobile aflate în proprietate, închiriere, concesiune, comodat, numărul de camere ale locuinței

➢ sistemul de încălzire utilizat

➢ toate datele referitoare la terenuri, animale și păsări din gospodărie\*

\*Se vor completa toate câmpurile astfel încât să cuprindă toate informațiile prevăzute în ANEXA 4 la H.G. nr. 50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat - LISTA BUNURILOR ce conduc la excluderea acordării ajutorului social

👉CINE MĂ POATE AJUTA SĂ COMPLETEZ FORMULARUL?

➢ Asistentul social din cadrul primăriei

➢ TEL.VERDE CONSUMATOR VULNERABIL: 0800.86.86.22

👉UNDE DEPUNE FORMULARUL?

La primăria pe raza căreia are locuința solicitantul, astfel:

- personal

- electronic

- transmis prin poștă

Persoanele care vor utiliza formularul de cerere-declarație pe propria răspundere în format electronic de tip PDF inteligent, îl vor putea completa direct pe calculatorul personal, și ulterior:

➡️îl pot lista, semna și apoi depune/transmite prin poștă către primărie;

➡️îl pot semna electronic ori scana, după caz, și transmite electronic către primării